BASES DOS CAMPAMENTOS POLIDEPORTIVOS PRÍNCIPE FELIPE PARA O ANO 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/03/2016)

A Presidencia, no uso das facultades que lle confire a normativa local vixente, ditou a seguinte A Deputación de Pontevedra organiza durante o ano 2016 os campamentos polideportivos Príncipe Felipe para que poidan participar os menores dos distintos concellos da provincia de Pontevedra. O obxectivo que se pretende lograr coa organización destes campamentos e o de promover e fomentar o desenvolvemento persoal e social dos menores, así como un proxecto lúdico e educativo que inclúe a programación e desenvolvemento de actividades relacionadas coa natureza, deportes, aire libre, xogos, xogos de sala, artísticas e calquera que contribúa a ese obxectivo. O servizo de Deportes e para a adxudicación das 300 prazas que se ofertan para o ano 2016 nos Campamentos polideportivos “Príncipe Felipe” elaborou unhas bases nas que figuran os campamentos e distribuiranse en 6 quendas que terán lugar nas seguintes datas: A organización dos campamentos carrexa uns gastos que afectan a contratación dunhas empresas para levar a cabo a asistencia técnica-educativa dos campamentos, as actividades no parque multiaventura, transporte, así como a alimentación dos menores durante as datas de celebración dos campamentos. Para a contratación da asistencia técnica educativa e das actividades no parque multiaventura e transporte, existe crédito na aplicación orzamentaria 16/232.2312.227.20 por importe de 25.000,00 €. Con respecto os gastos que afectan a alimentación dos menores, estímanse nun global de 7.500,00 € en base a un cálculo de 1.250,00 €/quenda, a razón de 5,00 €/día/menor e imputaríase a aplicación16/232.2312.221.05, na que xa existe na actualidade crédito comprometido para facer fronte o contrato de subministración dos diversos productos alimenticios para o centro Príncipe Felipe, actualmente adxudicado as empresas Distribuciones Froiz, S. A., George Arthur Velastegui Clavijos Portasany, a Fogaza, S. L. y TC Group Atlántico, S. L. Polo exposto e, con motivo de proceder á apertura do prazo para solicitar praza nos campamentos polideportivos Príncipe Felipe para o ano 2016 e de conformidade cos informes favorables do secretario de data 08 de marzo e do interventor de data 10 de marzo, que figuran no expediente, 1.—Aprobar as bases dos campamentos polideportivos Príncipe Felipe para o ano 2016.2.—Proceder a publicación de ditas bases no boletín oficial da provincia de Pontevedra ofertando un prazo para a presentación de solicitudes dende o día seguinte a súa publicación ata o día 15 de abril de 2016. Ditas bases son do seguinte teor: A Deputación de Pontevedra organiza durante o ano 2016 os campamentos polideportivos Príncipe Felipe para que poidan participar os menores dos distintos concellos da provincia de Pontevedra. A cobertura das prazas dispoñibles establecerase conforme ás seguintes bases: A institución provincial, co obxecto de promover e fomentar o desenvolvemento persoal e social dos rapaces que favoreza á vez a comunicación e o dinamismo multicultural entre eles, oferta para o ano 2016 os campamentos polideportivos Príncipe Felipe, un proxecto lúdico e educativo que inclúe a programación e o desenvolvemento de actividades relacionadas coa natureza, deportes, aire libre, xogos e calquera outra que contribuía a ese obxectivo. Os campamentos distribuiranse en seis quendas que terán lugar nas seguintes datas: Nas instalacións do Centro Príncipe Felipe, propiedade do organismo provincial, situado na Avda. Montecelo, 12, Pontevedra. Serán realizadas en colaboración coa empresa adxudicataria do servizo de asistencia técnico-educativa dos campamentos polideportivos Príncipe Felipe, con cargo á aplicación orzamentaria 16/340.3410.227.20. Entre outras, serán as seguintes: Rapaces que teñan o seu domicilio habitual en calquera dos concellos da provincia de Pontevedra (o que se acreditará mediante un certificado ou volante de empadroamento), nacidos entre os anos 2002 e 2009, ambos os dous incluídos. No caso de que o solicitante precise apoio específico derivado dalgún tipo de diversidade funcional deberá facelo constar na folla de inscrición, especificando o máis posible as súas necesidades especiais. Neste caso, recoméndaselles ás familias que se poñan en contacto coa Deputación para a valoración das necesidades de apoio en relación ós medios específicos dispostos para este fin e dirimir as súas suficiencias para unha adecuada estancia de todos os rapaces no campamento. As solicitudes de participación nesta convocatoria deberán presentarse dunha das seguintes formas: A.1. En primeiro lugar será necesario realizar unha preinscripción a través da páxina web da Deputación de Pontevedra (www.depo.es), para o que se deberán seguir estes pasos: No caso de irmás ou irmáns que queiran ir en quendas separadas deberase cubrir un formulario por cada nena ou neno. Neste caso hai que ter en conta que entrarían por separado no sorteo, pero non se pode asegurar que, de conseguiren praza, saian en quendas separadas. A.2. A continuación deberase presentar o xustificante electrónico xerado durante o proceso de preinscripción, debidamente asinado, no Rexistro xeral da institución provincial ou en calquera das oficinas descritas no apartado 9, dentro do prazo establecido no apartado 10, xunto coa documentación sinalada no apartado 8. No caso de non poder presentar a solicitude mediante formulario web, estará dispoñible a opción de presentar un formulario impreso, seguindo os seguintes pasos: 1ª Folla de solicitude, na que se indicarán os datos da unidade familiar, é dicir, do pai, nai ou titor, co DNI, teléfono, teléfono móbil, correo electrónico, enderezo e concello ó que pertencen. A continuación indicaranse os datos do neno ou nenos (irmáns) que queiran ir xuntos ó campamento, por orde de prioridade, da 1ª a 6ª quenda. Se os irmáns queren ir en quendas separadas deberase cubrir unha solicitude por neno. Neste caso hai que ter en conta que os irmáns entrarían por separado no sorteo, pero non se pode asegurar que, de conseguiren praza, saian en quendas separadas. Estas solicitudes serán asinadas polos pais ou titores ó final do documento no espazo correspondente.2ª. Folla de inscrición, na que se deben cubrir os datos do neno, alerxias, enfermidades e outras, especificando as infectocontaxiosas que os responsables do campamento deberán ter en conta á hora de tratar os menores. Deberase presentar unha folla por neno. É importante non omitir ningún dato, xa que afectan a organización das quendas de campamentos en canto a adquisición de alimentos para os alérxicos, informar dos tratamentos os monitores, etc. Os impresos estarán a disposición das persoas interesadas na oficina de Información ao Cidadán da Deputación en Pontevedra, e na súa oficina de Vigo. Xunto co impreso debidamente cuberto deberase presentar a seguinte documentación: De conformidade co establecido no artigo 5 da Lei orgánica 15/1999, os datos de carácter persoal recompilados pasarán a formar parte do ficheiro denominado “Campamento Polideportivo”, do que será responsable de tratamento a Deputación, cuxas finalidades e usos previstos serán os seguintes: a xestión dos campamentos Polideportivos, as actividades que se realizan e o uso das instalacións. Así mesmo, infórmase de que se publicará a través da páxina www.depo.es a lista de participantes dos campamentos ofertados e listas definitivas. Coa sinatura da solicitude autorízase a tomar imaxes das actividades que se realicen nos devanditos campamentos sempre que se utilicen para a promoción e difusión do propio campamento; así como a utilización do teléfono móbil e correo electrónico como forma de aviso e comunicación por parte da institución provincial. Os dereitos de acceso, rectificación, cancelación e oposición aos datos persoais rexistrados neste ficheiro poderanse exercer ante as oficinas do Rexistro da Deputación sinaladas na base 7 destas bases reguladoras, nos termos establecidos nos artigos 15,16 e 17 da citada Lei orgánica. A sinatura do impreso de solicitude implica o coñecemento e a aceptación destas bases. As solicitudes e a documentación requirida presentaranse no Rexistro xeral do organismo provincial: E nos rexistros da Administración xeral do Estado, da Comunidade Autónoma, así como dos demais xeitos establecidos no artigo 38.4 da Lei 30/1992, de 26 de novembro, de réxime xurídico das administración públicas e do procedemento administrativo común. O prazo de presentación de solicitudes será desde o día seguinte ó da publicación destas bases no Boletín Oficial da Provincia de Pontevedra (BOPPO) ata o día 15 de abril do 2016. A través dunha resolución do presidente da Deputación aprobarase a relación de admitidos ó sorteo, así como dos non admitidos e as causas da súa exclusión, que se publicará na páxina web www.depo.es. O prezo será de 125 euros por neno. O prazo para efectuar o pagamento establecerase na páxina web www.depo.es. O número de prazas ofertadas é de 50 por quenda, polo que en total son 300 prazas. As prazas adxudicaranse mediante un sorteo, no que se terá en conta o seguinte: 1.—Reservaranse 30 prazas para os nenos do Centro Príncipe Felipe, repartidas nas seis quendas de campamentos. As prazas non cubertas entrarán no sorteo.2.—Daráselles prioridade a aqueles participantes que non asistisen ó campamento do ano pasado (2015). 3.—Asígnanse por quenda 50 prazas.4.—Cando un menor que non fose o ano pasado obteña praza e teña irmáns, co obxecto de favorecer a conciliación familiar, estes tamén obterán praza na mesma quenda aínda que xa fosen o ano pasado.5.—Cota por concellos: as prazas asignadas a cada concello serán en proporción á súa poboación segundo datos obtidos do Instituto Nacional de Estatística (INE), censo do ano 2015, e estableceranse de acordo co seguinte reparto: Para garantir o cumprimento destas cotas, no suposto de que os nenos que non asistiron o ano anterior non cubrisen a cota dun concello, terán preferencia os do mesmo municipio que asistisen, aínda que existan nenos doutro que non o fixesen. Se aínda así houbese prazas vacantes, sortearanse entre os nenos doutros concellos. A data e o resultado do sorteo publicarase na páxina web www.depo.es e notificaráselles ós participantes seleccionados por mensaxe de móbil ou correo electrónico. A praza adxudicada será intransferible. A efectos informativos o algoritmo do programa informático polo que se rexe o sorteo das prazas dos campamentos polideportivos Príncipe Felipe publicarase na páxina web www.depo.es. Para ter dereito á devolución é necesario comunicar a renuncia á praza por escrito, mediante un modelo normalizado presentado no Rexistro xeral da Deputación ou nalgún dos outros rexistros establecidos no artigo 38.4 da Lei 30/1992, de 26 de novembro, polo menos con 20 días naturais antes do inicio da quenda (excepto por motivos médicos). Motivos de devolución: A incorporación ó campamento será por conta do interesado o día de inicio da quenda correspondente, entre as 9:00 e as 10:00 horas. O día da incorporación deberase presentar a tarxeta sanitaria orixinal que quedará en poder do persoal da empresa adxudicataria ata a súa devolución ó remate da quenda, (non se admitirán fotocopias desta). No suposto de que o participante teña que abandonar a actividade será responsabilidade dos pais ou titores legais trasladalo de regreso ó seu domicilio, así como os gastos ocasionados. A saída do campamento será por conta do interesado o día de remate da quenda correspondente ás 10:00 horas. Todas as cuestións que se poidan derivar da interpretación destas bases serán resoltas polo servizo de Deportes da Deputación de Pontevedra. Pontevedra, 14 de marzo de 2016.—A Presidenta.—O Secretario.